2023 2 24
LT
Europos Sąjungos oficialusis leidinys
L 60/11
5.2.14.
Įspėjimo įtaisas
5.2.14.1.
Bet kurioje transporto priemonėje, kurioje įrengta darbinė stabdžių sistema, kurią veikti verčia iš energijos kaupiklio tiekiama energija, o šie stabdžiai nenaudodami sukauptos energijos negali užtikrinti nustatyto atsarginių stabdžių veiksmingumo, turi būti ir įspėjimo įtaisas, duodantis optinį arba garso signalą, kai sukaupta energija kurioje nors sistemos dalyje sumažėja iki tokio lygio, kad, iš naujo neįkrovus kaupiklio ir neatsižvelgiant į transporto priemonės apkrovos būseną, būtų galima penktą kartą įjungti darbinio stabdžio valdiklį po to, kai jis keturis kartus buvo įjungtas iki galo, ir pasiekti nustatytą atsarginių stabdžių veiks­ mingumą (kai darbinio stabdžio pavaroje nėra gedimų, o stabdžiai yra kuo tiksliau sureguliuoti).
Šis įspėjimo įtaisas turi būti nuolat tiesiogiai sujungtas su kontūru.
Kai variklis veikia įprastai, o stabdžių sistemoje nėra gedimų, kaip ir turi būti atliekant tipo patvirtinimo bandymus, įspėjimo įtaisas neturi duoti jokių signalų, išskyrus tuo laiku, kurio reikia energijos kaupikliui (-iams) įkrauti užvedus variklį.
Kaip optinis įspėjamasis signalas naudojamas 5.2.21.1.1 punkte nurodytas raudonos spalvos įspėjamasis signalas.
5.2.14.2.
Tačiau jeigu transporto priemonės laikomos atitinkančiomis šios taisyklės 5.2.4.1 punkto reikalavimus tik dėl to, kad atitinka šios taisyklės 4 priedo 1.3 punkto reikalavimus, įspėjimo įtaiso signalas turi būti ne tik optinis, bet ir garsinis.
Šie įtaisai nebūtinai turi veikti vienu metu, jeigu kiekvienas šių įtaisų atitinka pirmiau nurodytus reikalavimus, o garsinis signalas neįsijungia anksčiau už optinį signalą.
Kaip optinis įspėjamasis signalas naudojamas 5.2.21.1.1 punkte nurodytas raudonos spalvos įspėjamasis signalas.
5.2.14.3.
Šis garsinis įtaisas gali neveikti, kai naudojamas stovėjimo stabdys ir (arba), gamintojo nuožiūra, kai automatinės pavarų dėžės perjungiklis yra stovėjimo padėtyje.
5.2.15.
Nepažeidžiant 5.1.2.3 punkte nustatytų reikalavimų, jeigu tam, kad stabdžių sistema veiktų, būtinas pagal­ binis energijos šaltinis, energijos rezervas turi būti toks, kad, sustojus varikliui arba įvykus priemonių, kuriomis varomas tas energijos šaltinis, trikčiai, stabdžių veiksmingumas liktų toks, kad nustatytomis sąlygomis transporto priemonę būtų įmanoma sustabdyti.
Be to, jeigu vairuotojo raumenų jėga, kuria veikiama stovėjimo stabdžių sistema, sustiprinama stiprintuvu, turi būti įmanoma įjungti stovėjimo stab­ džius įvykus to stiprintuvo trikčiai, prireikus naudojant energijos rezervą, nesusijusį su stiprintuvui įprastai tiekiamos energijos rezervu.
Tai gali būti ir darbinei stabdžių sistemai skirtas energijos rezervas.
5.2.16.
Pneumatinei ir (arba) hidraulinei pagalbinei įrangai energija turi būti tiekiama taip, kad, įrangai veikiant, lėtėjimas atitiktų nustatytąsias vertes ir, net ir pažeidus energijos šaltinį, veikiant pagalbinei įrangai, stabdžių sistemoms tiekiamos energijos rezervo lygis nesumažėtų labiau, nei nurodyta 5.2.14 punkte.
5.2.17.
Jeigu motorinė transporto priemonė yra pritaikyta tempti priekabą su elektriniais darbinių stabdžiais, turi būti įvykdyti toliau nurodyti reikalavimai.
5.2.17.1.
Motorinės transporto priemonės maitinimo šaltinio (generatoriaus ir baterijos) galia turi būti pakankama, kad elektrinei stabdžių sistemai būtų tiekiama elektros srovė.
Kai variklis veikia taip, kad jo sūkių skaičius tuščiąja eiga yra gamintojo rekomenduojamo dydžio, ir yra įjungti visi elektros įtaisai, kuriuos gamintojas transporto priemonėje yra įrengęs kaip standartinę įrangą, prie jungties matuojama elektros linijų įtampa, esant didžiausiai elektrinės stabdžių sistemos vartojamajai srovei (15 A), negali nukristi žemiau 9,6 V.
Net elektros linijų perkrovos atveju negali būti trumpojo jungimo.
5.2.17.2.
Jei sistema sudaryta iš bent dviejų atskirų blokų, įvykus motorinės transporto priemonės darbinės stabdžių sistemos trikčiai, trikties nepaveiktas blokas ar blokai turi iš dalies ar iki galo įjungti priekabos stabdžius.
5.2.17.3.
Stabdymo žibinto jungiklį ir grandinę elektrinei stabdžių sistemai įjungti leidžiama naudoti tik jei įjungimo linija su stabdymo žibintu yra sujungta lygiagrečiai ir stabdymo žibinto jungiklis bei grandinė gali atlaikyti papildomą apkrovą.